CELEX: 32021D0569
Language: el
Date: 2021-03-30 00:00:00
Title: Απόφαση (ΚΕΠΠΑ) 2021/569 της Επιτροπής Πολιτικής και Ασφάλειας της 30ής Μαρτίου 2021 για την παράταση της θητείας του αρχηγού αποστολής της συμβουλευτικής αποστολής της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (EUAM Iraq/1/2021)

8.4.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 122/1
               
            
         ΑΠΟΦΑΣΗ (ΚΕΠΠΑ) 2021/569 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 30ής Μαρτίου 2021
         για την παράταση της θητείας του αρχηγού αποστολής της συμβουλευτικής αποστολής της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (EUAM Iraq/1/2021)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση (ΚΕΠΠΑ) 2017/1869 του Συμβουλίου, της 16ης Οκτωβρίου 2017, για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (1), και ιδίως το άρθρο 9 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 9 παράγραφος 1 της απόφασης (ΚΕΠΠΑ) 2017/1869, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις με σκοπό την άσκηση του πολιτικού ελέγχου και της στρατηγικής καθοδήγησης της συμβουλευτικής αποστολής της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq), συμπεριλαμβανομένης της απόφασης για τον διορισμό αρχηγού αποστολής.
                  
               
                     (2)
                  
                  
                     Στις 11 Δεκεμβρίου 2019 η ΕΠΑ εξέδωσε την απόφαση (ΚΕΠΠΑ) 2019/2188 (2), για τον διορισμό του κ. Christoph BUIK ως αρχηγού αποστολής της EUAM Iraq από την 1η Ιανουαρίου 2020 έως τις 17 Απριλίου 2020.
                  
               
                     (3)
                  
                  
                     Στις 7 Απριλίου 2020 το Συμβούλιο εξέδωσε την απόφαση (ΚΕΠΠΑ) 2020/513 (3), για την παράταση της εντολής της EUAM Iraq έως τις 30 Απριλίου 2022.
                  
               
                     (4)
                  
                  
                     Στις 16 Απριλίου 2020 το Συμβούλιο εξέδωσε την απόφαση (ΚΕΠΠΑ) 2020/530 (4), για την παράταση της θητείας του κ. Christoph BUIK ως αρχηγού αποστολής της EUAM Iraq από τις 18 Απριλίου 2020 έως τις 17 Απριλίου 2021.
                  
               
                     (5)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Christoph BUIK ως αρχηγού αποστολής της EUAM Iraq από τις 18 Απριλίου 2021 έως τις 30 Απριλίου 2022,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Christoph BUIK ως αρχηγού αποστολής της συμβουλευτικής αποστολής της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) παρατείνεται από τις 18 Απριλίου 2021 έως τις 30 Απριλίου 2022.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από τις 18 Απριλίου 2021.
         
         
            Βρυξέλλες, 30 Μαρτίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 266 της 17.10.2017, σ. 12.
         
            (2)  Απόφαση (ΚΕΠΠΑ) 2019/2188 της Επιτροπής Πολιτικής και Ασφάλειας, της 11ης Δεκεμβρίου 2019, σχετικά με τον διορισμό του αρχηγού αποστολής της συμβουλευτικής αποστολής της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (EUAM Iraq/3/2019) (ΕΕ L 330 της 20.12.2019, σ. 50).
         
            (3)  Απόφαση (ΚΕΠΠΑ) 2020/513 του Συμβουλίου, της 7ης Απριλίου 2020, για την τροποποίηση της απόφασης (ΚΕΠΠΑ) 2017/1869 για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (ΕΕ L 113 της 8.4.2020, σ. 38).
         
            (4)  Απόφαση (ΚΕΠΠΑ) 2020/530 του Συμβουλίου, της 16ης Απριλίου 2020, για την παράταση της θητείας του αρχηγού αποστολής της συμβουλευτικής αποστολής της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (ΕΕ L 120 της 17.4.2020, σ. 1).